3 
Undersøger man t. Eks. Trædepuden paa det yderste Fingerled 
— den er, som Winge beskriver den, stor og hvælvet op om 
Neglen, saa at denne slet ikke naar ud over dens ydre Kontur —, 
saa ser man, ganske særlig tydeligt ved Benyttelse af et stereo¬ 
skopisk Mikroskop, at hele Overfladen er klædt med tætsiddende 
Papiller, saa at den, som Winge meget træffende bemærker, ganske 
ligner Slimhinden paa en Pattedyrtunge med Papillæ fungiformes et 
jiliformes (Fig. 1). Hovedmængden er spidse Hornpapiller; jeg skal 
omtale dem lidt nærmere, da deres Form, efter Beskrivelsen at dømme, 
ikke har staaet Winge ganske klar. Ved Basis er disse Papiller 
temmelig brede, deres Fod har oftest Form som lidt afrundede 
Fem- eller Sekskanter; hver enkelt af disse Sider støder direkte op 
til en Nabopapil, saa at Sammenstødslinierne danner et sirligt, 
regelmæssigt Mønster. Opefter afrundes Papillens Kanter yderligere, 
samtidig med at den snævres noget ind; i dens halve Højde er den 
ofte omtrent cirkelrund; paa dette Sted opløses den i flere sekun¬ 
dære Papiller; de sidder i et Antal af tre til elleve 1 ) paa den pri¬ 
mære Papils Band, saa at hele Dannelsen faar Udseende af en 
takket Krone. De enkelte sekundære Papiller er bøjet lidt ind 
mod Hovedpapillens Akse, men deres Spidser viger igen lidt ud der¬ 
fra; deres Form ses tydeligt paa Figurerne 1 og 6, de er stærkt 
forhornede op mod Spidsen, saa at de ved gennemfaldende Lys faar 
en ret gennemsigtig, gullig Farve. 
Mellem disse Papiller, der beklæder Fingrene helt op til Mellem- 
haanden, hele dennes og Haandrodens Underflade 2 ), og som overalt 
har et ret ensartet Udseende, ligger indlejret de af Winge med 
Tungens Papillæ fungiformes sammenlignede Dannelser 3 ); de er noget 
større i Diameter end de omgivende Papiller, men kun sjældent 
højere end disse. Deres Antal varierer noget paa de forskellige 
J ) Det almindeligste Tal er 6—8. 
2 ) Den bagerste, papilklædte Del af Haandrodens Underside er Sæde for 
et stærkt udviklet „Carpalorgan“ (Beddard 1.). 
3 ) Jeg anvender i min Beskrivelse stadig den meget rammende Beteg¬ 
nelse „fungiforme Papiller“ — selvfølgelig uden at lægge andet i 
Navnet end en rent ydre Formlighed hos de to Dannelser. 
1 * 
